
REDAKCIJOS ir ADMINISTRACIJOS 


antraəšas: Vilnius, Totorių gatvė Nr.6. 


SEKMINIŲ DIENĄ. 


Iš šimtų tūkstančių tikinčiųjų krūtinių Šventosios 
Dvasios atsiuntimo dieną išsiverž malda: „Ateik Šven- 
toji Dvasia, palinksmink nuliūdusią žmoniją, parodyk 
tiesos kelią ir išvesk iš tų klajonių, į kurias įpainio- 
jo ją puikybė, pavydas ir neapykanta!“ 

Jeigu visam pasauliui ta malda yra patartina ir 
reikalinga, tai juk mes, lietuviai, ypač turime kuodaž- 
niausiai ir kuokarščiausiai melstis prie Šventosios 
Dvasios, kad jinai apšviestų mūsų protą ir išvestų 
mus iš puikybės, pavydo ir nesantaikos rato. 

Juk patys esame liudininkais to, kas aplink mus 
darosi, girdime tas tarpusavio rietenas, matome tą 
viens kitam duobių kasimą, tą nekalčiausių žmonių 
šmeižimą. O tai visa yra piktojo pagunda, kuris pats 
pragarą kęsdamas, nori tą pragarą ir mumyse su- 
kurti. 

Malda prie Šventosios Dvasios mums reikalin- 
ga, kad meilė ir amžina santaika mūsų širdyse. įsi- 
viešpatautų, kad Dievo balsas, kiekvieno sielą pasiek- 
tų, kad Šventoji Dvasia apšviestų mūsų protą taip, 
kad Sekminių dieną pajustume sieloje, jog esame 
broliai, visi lygūs sūnai vienos garbingos Tėvynės 
Lietuvos ir galėtume visoje pilnumoje pamatyti, kokių 
gausių vaisių duos ta tarpusavio meilė visuomenei, O 
pirmoj eilėį mums patiems. 

Zmogus, kuris nors vieną valandėlę juto to sma- 
gumo, kokio duoda artimo broliškosios meilės jau- 
smas, tas niekuomet neapdrabstys artimo šmeižtų pur- 
vais, tas niekuomet nesuteps savo lūpų apkalbėjimais, 
neužterš savo širdies neapykanta. 

Sekminių diena, Šventosios Dvasios atsiuntimo 
diena, privalo būti mūsų vidujinio atgimimo diena, 
kurį vėliau privalome tvirtinti ir gilinti. 

Nepakanka tą dieną padabinti mūsų bakužėles 
berželiais ir gėlėmis, ar kitais kokiais žaliumynais, 
bet privalome padabinti ir mūsų širdis meilės ir san- 
taikos žiedais, kurie ateity galėtų duoti trokštamų 
vaisių, būtent įgyvendintų visuotiną broliškumą ant 
žemės. 


Iš paviršaus atrodo, kad visuotino broliškumo 
įgyvendinimas ant žemės kaipir lengvas dalykas, bet 
ištikrųjų yra tai be galo sunkus, tuo labiau, kad pra- 
dėdami tai vykinti esame įsitikinę, jog tai yra negali- 
mas, stačiai neįvykinamas dalykas. O antra nemažiau 
svarbi kliūtis yra ta, kad mes visų pirma norime ki- 
tus taisyti, visai nekreipdami domės į save. Tuo tar- 
pu, norint tai pasiekti, neieškokime kokių nors toli- 
mųjų vaizdračių, bet pirmoj eilėj pažvelkimeę į savo 
sielų gilumą ir kuogreičiausiai išraukime iš jų visas 
piktžoles, kurios tenai įsišaknijo, o pasėkime kve- 
piančių meilės gėlių, kurios žavinčiu savo kvapu už- 
kurtų mūsų širdyse negęstančios meilės ugnį. Jeigu 
kiekvienas mūsų tai padarys, tai visa kita savaimi 
įvyks. 


Nepamirškime tačiau, kad Žmogus yra lankstus 
ir silpnas, kad be Dievo valios pats vienas nieko be- 
veik negali padaryti, ó atsimindami tai, žinosime kie- 
no pagalbos prašyti, prie ko kreiptis. Geriausia tam 
proga, tai Sekminių diena, Šventosios Dvasios atsiun- 
timo diena, To Suramintojo, Apšvietėjo ir Tvirtintojo 
silpnųjų žmonių širdžių. Kreipkimės prie Jo tą iškil- 
mingą dieną ir prašykime, kad duotų mums jėgų ir 
ištvermės, kad mes pirmoj eilėj įstengtume nugalėti savo 
pačių blogus įpratimus, kad mes patys taptume bro- 
liškumo gaivintojais, kad mes o statytojais nau- 
jojo gyvenimo ant žemės. 

Ir jeigu tik karštai prašysime, Šventoji Dvasia 
duos ne tik mums meilės ir santaikos malonę, bet 
sujungs, nenutraukiamais meilės ryšiais ir visą žmoni- 
ją, šiandieną taip suskaldytą į daugybę priešingų vie- 
na kitai srovių. 

P. V. 

Kas per politika? 


Kaip žinoma, gruodžio mėn. Tautų Lygos Tary- 
bos rezoliucijoje lietuvių lenkų santykių byloje, buvo 
punktas, kuriuo Lenkijai buvo uždedama priedermė 
likviduoti padėtį Vilniaus krašte, kurią sudarė Varšu- 
vos vyriausybė pereitų metų spalių mėn. negirdėto- 
mis ligi šiol represijomis arba tariant valdišku 
žodžiu „retorsijomis“. Plaukė dienos ir savaitės, net 
ištisi mėnesiai, belaukiant Tautų Lygos Tarybos nu- 
tarimo įvykdyti gyveniman, tačiau lenkų vyriausybei 
neskubu tai buvo. Tiesa, paleista iš kalėjimo retorsijų 
metu suimti lietuvių kunigai ir-pasauliečiai, leista grįžti 
atgal ištremtiesiems, tačiau „buvo skaudžiai jaučiama 
didžiausioji skriauda, padaryta retorsijų metu, būtent 
mokytojų seminarijos ir keliosdešimt'es pradž os mo- 
kyklų uždarymas, kurių lenkų vyriausybė, nepaisant 
didžiausių pastangų iš lietuvių pusės, atidaryti neno- 
rėjo. 

Stoka žmonių, švietimo reikalingumas vietomis 
dar labai nesusipratusios . sodžiaus visuomenės labai 
ir labai yra jaučiamas ir verčia mus kuogrei- 
čiausiai paruošti mokytojų, kurie eitų į sodžių ir plė- 
štų tamsybės dirvonus, nešdami sodžiaus visuomenei 


šviesos kibirkštėlę. Todel tai ir buvo skaudus smūgis 
Mokytojų Seminarijos uždarymas. 


Dabar, kuomet eina lietuvių lenkų derybos ir 
kuomet iš Varšuvos į Kauną be paliovos plaukia 


draugiškumo užtikrinimas ir tam panašūs saldūs žo- 
®deliai, neišpuolė lenkų vyriausybei toliau eiti prieš 
tuos savo draugiškumo pasižadėjimus, daryti tų taip 
aiškių priešingumų, kurie neatatinka žodžių, išreikštų 
maloniose konferencijos delegatų kalbose. 

Pagaliau lenkų spauda pranešė, kad leidimas 
lietuvių mokytojų seminarijai duotas. 

Stovinčiam toliau nuo viešojo Vilniaus krašto 
lietuvių gyvenimo reikalų, gali atrodyti, kad jau visos 
retorsijų metu padarytos Vilniaus krašto lietuviams 
skriaudos atitaisytos ir viskas tvarkoj, kad Varšuva 
išpildė visus savo pasižadėjimus Vilniaus lietuvių at- 
žvilgiu. /š vardo — tai gal ir taip, bet ištikrųjų — 
tai padaryta nauja skriauda Vilniaus krašto lietuvių 
visuomenei, 

Lietuvių mokytojų seminarija, kuri ligi šiol buvo 
Lietuvių Katalikų Švietimo Draugijos „Ryto“ žinioje 
ir pilnų pasišventimo, mylinčių savo kraštą ir visą 
lietuvių tautą žmonių valdoma, atiduota retorsijų me- 

tu susitvėrusiai švietimo draugijai „Kultūrai“, kur! 
kažin kokiu tai nesuprantamu būdu kas kart vis 
daugiau paramos randa Varšuvoje. 

Apie tą draugiją girdima visokių kalbų, kurios 
sukelia neramumo. Joje susispietę vadinamieji „pažan- 
gieji“, kuriems žodis Katalikikų Bažnyčia yra tai tu- 
ščias išsireiškimas, o mūsų tėvynės ideja, rodos, taip 
stovi antroj eiiėjį, nes pirmą vietą užimą tarptautinio 
socijalizmo obalsiai. Tai sukelia labai rimtų abejoji- 
ar galėsime pasitikėti taip mums ligi šiol brangia 
švietimo įstaiga. 

Lenkų vyriausybė, atimdama Lietuvių Mokytojų 
Seminariją iš katalikiškosios „Ryto“ draugijos ir ati- 
duodama „pažangiųjų“ „Kultūrai“, kirto skaudų smū- 
gį Vilniaus krašto katalikiškąjai visuomenei. 


J. Č= ys. 

Gražios mintys. 


Kaip žibintas negali degti be ugnies, taip žmo- 
gus negali tikrai gyventi be Dievo. 

Be ugnies nebus Švyturyje šviesos, o be Dievo 
nebus žmoguje tikrosios ' gyvybės. 

Vaikų valios auklėjimas. 


Tėvai ar auklėtojai negali sekti kiekvieną vaiko 
žingsnį, pastebėti jo darbus ir pasielgimus, nurodyti 
jo klaidas ar daryti jam pastabas, paliepti ką gali 
daryti ar subarti už jo prasižengimus. lode! jau iš 
mažens reikia vaikus taip auklėti, kad jie patys be 
vyresnių nurodymų žinotų kaip elgtis. 

Kas yra priežastim, kad taip dažnai jaunuome- 
nė, atsitraukusi nuo tėvų ar globėjų priež.ūros, pa- 
krypsta blogon pusėn ir nesugeba atsispirti visokioms 
pagundoms; tai yra stoka valios. 

K+ip auklėti vaikus, išlavinti jų valią, jiems pri- 
duoti daugiau jėgos nugalėti įvairias pagundas. kurių 
jie užtenkamai ras savo ateityje, savo gyvenime? 

Tai yra pasiekiama per vaikų moralės auklėjimą, 
tai yra ilgas, rimtas darbas. 

Tikiuosi palengvinsiu truputį t4 globėjų 
paduodant keletą taisyklių | vaikų 
reikalu. 

Nereikia, kad vaikas įaustų, jog kiekvienas jo 
pasielgimas yra sekamas; niekada nereikia vaiką įtar- 
ti: tegul vaikas mano, jog jis elgiasi savistoviai, bet 
tas nereiškia, kad vaikas neįsidėtų sau į galvą, kad 
visa ką jis daro yra gera. 

Reikia iš anksto vaikui nurodyti pasekmes to- 
kio ar kitokio pasieigimo, ir leisti jam pačiam iš- 
spręsti, kaip turėtų pasielgti. 

Pavesti vaikui laikas nuo laiko atlikti atsako- 
mingą darbą: liepti prižiūrėti jaunesnį broliuką, nu- 
siųsti su kokiu nors reikalu pas pažįstamus, namuos 
jam paskirti nuolatinę pareigą ir t.t. 

Pratinti vaiką atlikti tą ko jis nenori atlikti šiuo 
momentu ir sulaikyti nuo to, ką jis geidžia: reikia 
duoti progą, kad vaikas savo valia pasidarytų pasi- 


naštą, 
valios auklėjimo 

Vilniaus Kalvarijų vaizdeliai 


I stotis *Večernykas. 
šventimą: pasidalytų saldainiais su savo draugais, ati- 
duotų gautąjį pinigą ubagui, nepradėtų žaisti kol pa- 
mokos nepriruoštos ir tt. 

Vaikų gyvenime galima rasti daug atsitikimų, 
kur reikia stengties pratinti vaiką prie pasišventimo: 
pav., pasiūlykime vaikui, kad jis kasdien nors kartą 
pasielgtų prieš savo norą. Jei vaikas pasižada ir pa- 
lieka ištikimas savo žodžiui, tada galima tikėtis, kad 
ir ateity būdamas jaunuoliu ir vyru turės užtenkamai 
stiprios valios susilaikyti nuo to, kas neleistina ar 
karžygiškai perkentėti nepasisekimus, nelaimes. „Pa- 
sišventimas yra pirma priežastis viso, kas aukštesnio, 
kas kilnu gyvenime“ (Veuillot). 

Nereikia vaiko perdaug lepinti: tegu jis keliasi 
anksti, prausiasi šaltu vandeniu; žiemą nereikia per- 
daug šiltai rėdyti; žodžiu, bendras auklėjimas turi 
būti energingas, bet nešiurkštus. Fizinis kūno lavini- 
mas irgi bendradarbiauja prie maralio lavinimo: men- 


VEY TERES 3 


kos sveikatos žmogus visuomet turi silpnesnę valią, 
negu sveikas. 

Būti vaikui pavyzdžiu tvirto nusistatymo; neduo- 
ti daug paliepimų, nei tokių kurie prieštarautų vienas 
Rna: Vaikai daugiau reikalauja pavyzdžių, negu kri- 
tikos. . 
Stengties, kad vaikas suprastų, jog tai jis turi 
daryti ne vien del to, kad geras darbas duoda pasi- 
tenkinimą, bet kad tai yra jo prievolė, kad mūsų ti- 
kėjimas uždeda tą pareigą visiems krikščionims. 

Gi 

Meilės ir gėlių mėnuo. 


Puikiausias ir meiliausias mėnuo metuose, be 
abejo, yra gegužės mėnuo. Tai yra meilės ir gėlių 
mėnuo. Sodai, pievos ir laukai mainosi įvairių įvai- 
riausių gėlių varsose, © iš krūtinės gilumos varžiasi 
dėkingumo himnas prie To, Kuris tai visa sutvėrė, val- 
do, Kuris tą pilkąjį pasaulį padabino tokia mozaika 


XIV stotis Geležiniai Vartai. 


Šis tas apie masonus. 


Žodis „masonas“ arba „parmazonas“ lietuviuose 
dažnai girdimas. Tie du žodžiai dažniausiai vartojami 
yra kaipo keiksmo arba paniekos žodžiai, bet daugeliui 
nėra žinoma, kas per vieni tie masonai, todel neprošalį 
bus bent šiek tiek apie juos paaiškinti. 

Masonas arba franmasonas yra prancūziški žo- 
džiai, Lietuviškaj išvertus, masonai reiškta mūrininkai, 
o franmasonai—laisvieji mūrininkai. Pastarąjį žodį lietu- 
viai sulietuvino ir iš franmasono padarė parmazoną. 
Tatai masonai ir franmasonai, arba kaip lietuviai va- 
dina parmazonai yra žmonės, kurie priklauso prie ma- 
sonų organizacijos. Masonija yra slapta bedievių arba 
tikybos griovikų organizacija. Prie jos priklauso patys 
aštriausi bedieviai, laisvamaniai, socijalistai, arba kaip 
jie save mėgsta vadinti „šviesieji“ ir „pažangieji“. 

Nors masonų organizačija yra slapta, tačiau pa- 
staruoju laiku jos paslaptys liko išvilktos aikštėn. Yra 
nemaža tikinčiųjų mokslininkų, kurie daug metų tyrė 
masonų veikimą ir pagalios jų paslaptis tyrė ir apra- 
šė. Toje srityje ypač daug pasidarbavo prancūzų ir 
vokiečių mokslininkai. 


Savo pradžią ir įkūrėją masonai stengiasi paslėp- 
ti, leisdami apie tai įvairiausių paskalų, tačiau moksli- 
ninkai tvirtina, kad jų pradžia buvusi tokia: 

Viduramžiais buvo didelės mūrininkų ir kitokių 
amatų draugijos. Tas draugijas paprastai vadina korpo- 
racijomis. Ir mūrininkų ir kitų amatų draugijose nariai 
buvo trijų rūšių: mokiniai, pagelbininkai ir meistrai. 

Ilgainiui tos organizacijos iškrypo ir susilpnėjo. 
Meistru begalėjo tapti tiktai meistro sūnus arba žentas, 
o šiaipjau mokiniams meistrai įvedė sunkius egzami- 
nus, kad niekas negalėjo jų išlaikyti ir tapti meistru, 
nors ir geriausiai mokėjo savo amatą. 

Del to daug mokinių buvo nepatenkinti. Jie su- 
sidėjo į slaptą organizaciją, kurią sutvarkė taip, kaip 
kaip buvo sutvarkytos viešosios organizacijos. Jų są- 
jungoje taip pat buvo ir mokinių, ir pagelbininkų, ir 
maistrų. Tik tapti meistru čia buvo daug lengviau, 
todel kiekvienas skriaudžiamasis noriai į tas slaptas or- 
ganizacijas rašėsi, 

Tos organizacijos buvo slaptos del to, kad val- 
džia griežtai uždraudė tverti kitas amatninkų draugi- 
jas šalip tų, kurios jau buvo ir kurioms vadovavo anie 
minėtieji meistrai, kurie buvo įvedę savo gagelbinin- 
kams tokius sunkius egzaminus. Stodamas į tą slaptą- 

Viiniaus Kalvarijų bažnyčia. 


puikiausių varsų. Bet ne tik laukai ir pievos maudosi 
įvairiausių spalvų gėlėse, bet ir bažnyčiose ant altorių 
pamatysi gražiausių bukietų, ir turtuolių salionuose, 
ir vargšo bakužėlėj aplink šventųjų paveikslus ir ant 
menko medinio stalelio. Nes tai yra gėlių, gėlių ir 
meilės mėnuo. 

Ir kuomet visa gamta maudosi tūkstantinėse gė- 
lių varsose, žmonių sielose gimsta koks tai nežemiš- 
kas, viršgamtiškas jausmas ir prie Sutvertojo, ir prie 
Jo sutvėrimų, kuris veržiasi prie naujo gyvenimo ir 
jau pačiu savo atsiradimu garbina viešpačių Viešpatį. 
Gegužės mėn. bažnyčios pilnos, ir ten skamba lin- 
ksmos giesmės Tos garbei, kuri buvo Dievo Sūnaus 
Motyna, kuri lygiai kaip ir Jis kentėjo, kad tik išvada- 
vus žmoniją iš tamsybių ir į amžiną garbę ir šviesą 
muvedus. Kentėjo iš meilės del žmonių ir daugiau 
nieko iš jų nereikalauja, kaip tik tos pačios karštos, 
neišsemiamos meilės. Taigi gegužės mėn. ir reiškiama 


ją sąjungą, kiekvienas narys prisiekdavo laikyti paslap- 
ti ir niekam neprasitarti apie savo slaptąją draugiją ir 
jos veikimą. 

Ilgainiui tokių slaptų draugijų prisitvėrė daug. 
Kad neišduoti paslapčių ir susižinoti su kits kitu, tų 
draugijų nariai pradėjo vartoti paslaptingus ženklus ar- 
ba simbolius. 

Pastebėję tai bedieviai ir tikybos griovikai suma- 
nė tas organizacijas išnaudoti savo tikslams, Jie pra- 
dėjo į jas rašytis ir pagalios susitarę paėmė į savo 
rankas vadovybę. Pradėjo darbininkus kurstyti ne vien 
prieš senuosius meistrus, prieš esančią tvarką, bet ir 
prieš tikybą, kurį tą tvarką palaikanti. Taip bedieviams 
arba tikybos priešininkams beveikiant, slaptosios dar- 
bininkų organizacijos tapo bedieviškomis draugijomis. 
Amatų ir darbininkų reikalai tapo nustumti į šalį, beli- 
ko tik draugijos formos ir vardas, o pačios draugijos 
besivertė politika ir tikybos griovimu. 

Kadangi tų draugijų pačios galingosios ir pačios 
veikliosios buvo mūrininkų draugijos, tad žmonės ėmė 
vadinti visas slaptas amatininkų draugijas mūrininkų 
draugijomis, o jų narius — mūrininkais, o prancūziš- 
kai — masonais, arba franmasonais. 

Delto ir dabartiniai masonai senu papratimu va- 


Jai ta meilė karštose maldose ir giesmėse bažnyčiose 
ir prie jos stovyklų ir paveikslų pakėlėse. (Gegužės 
mėn. prie Marijos kojų dedame bukietus gėlių, nes 
gėlės yra mūsų gyvenimo linksmybė ir mūsų laimės 
atvaizdas. Ar galite, Gerbiamieji Skaitytojai, įsivazduoti 
sau gyvenimą be gėlių? Koks liūdnas tai būtų vaizdas! 
Rodos nebūtume taip prisirišę prie šios ašarų pakal- 
nės, be abejo neviliotų mūs taip gyvenimas ir kur 
kas mažiau būtų mėgėjų prailginti visokiais būdais 
kaip galima daugiau tą mūsų liglaikinę kelionę. Ap- 
vaizda numatė tą mūsų nusistatymą, ar tyčia jį įkvėpė 
į mūsų sielas ir nenutraukiamais ryšiais surišo mūsų 
gyvenimą su gėlių gyvenimu. Matomai yra net aiš- 
kiausias sąryšis mūsų jausmų su gėlėmis. f 

Su kokiu, pavyzdžiui, pasigėrėjimu kukli ir ne- 
kalta mergelė dabina savo kaseles rūtų šakelėmis, 
tomis pirmomis pavasario gelelėmis! Ar smulkūs ža- 
liosios rūtelės lapellai neprimena mums jaunos mer- 
gelės, jos jautrios širdelės, gailiųjų ašarėlių? Arba tos 


III stotis. 


V. Jėzus Alyvų daržely. 

dinas masonais arba mūrininkais, nors: jie tuo amatu 
visiškai neužsiima. , 

Ilgainiui masonų draugijos pradėjo vadintis ne 
draugijomis, bet ložomis. Kaip senovės amatninkų 
draugijos, taip ir dabartinių ložų nariai vieni vadinas 
mokiniais, kiti pagelbininkais, dar kiti meistrais. Ir dabar- 
tiniai masonai vartoja visokių slaotų ženklų, reikalauja 
nuo įstojančių priesaikos, kad jie niekam neprasitartų 
apie mosonų ložas ir kas ten yra daroma. 

Masonų buvimas ir jų pragaištingas veikimas tik- 
rai buvo žinomas aštuonioliktam amžiuj. Popiežius 
Klemensas XII savo raštu, vadinamu „In eminenti“ 
1738 m. balandžio mėn. 24 dieną pasmerkė masonus, 
kaipo tikėjimo ardytojus ir atskyrė nuo bažnyčios vi- 
sus tuos, kurie prisidėjo prie masonų. 

Pirmosios valstybės, kurios ėmė varžyti masonų 
plitimą, buvo protestoniškosios. Olandijos valdžia išlei- 
do masonus varžantį dekretą 1735 m., Sveicarijos kan- 
tonai (valstybės): Geneva — 1738 m., Curich'as — 1740 
m., Bernas — 1745 m. Neprotestoniškosios valstybės 
masonus ėmė varžyti vėliau. Ispanijos karalius Ferdi- 
nandas VI 1751 m. liepos mėn. 2 dieną paskelbė įsa- 
kymą, kad masonai turi būti baudžiami kaipo tėvynės 
išdavikai. Bavarijoj masonybė uždrausta 1784 m., Ba- 

VYTIS$ 5 


Vilniaus miesto vaizdeliai. 


Aikštė prie senosios Vilniaus rotušės. 


pakalnutės (konvalijos), pirmieji pavasario žiedeliai, 
savo tyru baltumu nereiškia mergelės nekaltybės? Ar 
žemyn nulinkę žiedelių galvutės neprimena skaisčiojo 
mergelės veidelio? O ta širdelė žiedų viduje, tasai še- 
šėlis didelio lapo, iš kurio vystosi žiedai, o kvapas, 
kuris, kaip žinoma, sustabdo persmarkų širdies pla- 
kimą... Kiek tai panašumo į mergelės pavasarį! 


Iš kitos pusės skaitraudonis gvazdikas, su savo 
aštriu kvapu, ar tai ne jaunystės, trokštančios šios že- 
mės prabangų vaizdas? Puiki, auksinė jurginė — tai 
moteris trokštanti garbės ir turtų. 


Rožė tai meilės gėlė. Ką širdis jaučia, o lūpos 
pasakyti nedrįsta, tai pasako antrai ypatai dovanotoji 
rožė... Neužmirštuolė yra atminimo gėlė, o žibuoklė 
reiškia kuklumą, lelija gi — nekaltybę. 

Pagalios kam čia aiškinti ką kurį gėlė reiškia, 
nes bemaž kiekvienas vaikas tai žino, pakaks pa- 
brėžti, kad tai yra kažkas taip puikaus, taip gyvo, kad 


dažnai gauname noro glamonėti tas gėles, tarytum 
jos tai jaustų, galvotų, kaip mes, esybės. 

Gėlės pasmagina mums gyvenimą, pakelia mintį 
prie Dievo ir gimdo mūsų širdyje meilę prie paties 
Sutvertojo, kaip lygiai ir prie viso to, ką Jis sutvėrė. 
Gėlės išravi iš mūsų širdžių pavydą ir neapykantą, 
o mokina mus meilės, kurios taip maža dar yra pa- 
sauly! 28: 

„Praktiški patarimai. 
Kaip atitaisyti didžiasviestį. 
Norint atitaisyti didžiasviestį, visų pirma reikia 
užpilti šaltu vandeniu ir pastatyti šaltoje vietoje. 
Kitą dieną nupilti vakarykštį vandenį ir užpilti 


nauju. Trečią dieną sviesto kiekybė sumažės ir jis pa- 
sidarys kietas. Tada bent penkiais vandeniais perplauti 


dene — 1813 m. Įsigalėjus bedieviams devynioliktam 
šimtmetyje valstybės atšaukė tuos varžymus, kurie bu- 
vo taikomi masonams. 


Masonų organizacija. 


Masonai yra susidėję į ypatingas draugijas, kurios 
vadinas masonų ložomis. Loža masonai vadina ir savo 
susirinkimų vietą, 

Viso pasaulio masonai vadina save broliais. Rašte 
žodį „brolis“ masonai trumpina. Prie pirmųjų to žodžio 
raidžių pastato tris taškelius (br.'.), del to masonus 
dažnai vadina „trijų taškų arba punktų broliais“. Maso- 
nai turi sdvotiškus ženklus, kuriuos jie nešioja, savotiš- 
kus žodžius, savotišką rankų paspaudimą. Pagal tai jie 
pažįsta kits kitą esant masoną. Savo posėdžiuose ma- 
sonai užsideda savotišką rūbą, būtent žiursią su maso- 
soniškais ženklais. Tie ženklai yra cirkelis, kėlė, vin- 
kelis ir kūjis. Be to masonų ženklas yra šešeragė, arba 
Dovido žvaigždė, lygia, tokia pati, kokią naudoja žydai, 
kaipo žydiškumo ženklą. 

Masonų ložos yra įvairių rūšių, kitaip sakant ma- 
sonai laikosi įvairių apeigų. Masonai visų pirma dalinas 
į žydruosius ir raudonuosius. Vieni vadinas žydraisiais 


del to, kad jų ženklai yra žydros spalvos, kiti vadinas 
raudonaisiais masonais del to, kad jų ženklai yra rau- 
donos spalvos. Žydrieji masonai vadinas Jono ložomis, 
o raudonieji — Andriejaus ložomis. 


Žydrųjų arba joninių masonų nariai dalinas į tris 
laipsnius. Pirmojo, arba žemiausiojo laipsnio masonai 
vadinas mokiniais, antrojo laipsnio — pagelbininkai, 
o trečiojo — meistrai. Penki meistrai gali tverti naują 
ložą. Kiekvienas priimtasis tampa visos masonų orga- 
nizacijos nariu, 


Prie tų trijų laipsnių mokinio, pagelbininko ir 
meistro, kuriuos turi ir žydrieji ir raudonieji masonai, 
kai kurios "masoių ložos pridėjo dar daugiau kitokių 


Taipsnių, su įvairiais, kartais labai keistais pavadinimais: 


Taip pat šit prancūzų masonai prie trijų pirmųjų lai- 
psnių pridėjo dar keturis naujus laipsnius. Septynis lai- 
psnius turi ir Anglijos masonai, ir Didžioji Vokietijos 
loža Masonai illiuminatai, kuriuos įsteigė Weisshaupt, 
turi devynis laipsnius, švediškųjų apeigų masonai, ku- 
riuos įsteigė K. F. Eklef, turi dvylika laipsnių. Andrie- 
jaus, arba raudonieji masonai, turi trisdešims tris lai- 
psnius. Skotijos apeigą masonai turi taip pat 33 lai- 
psnius, o Misraimo apeigų masonai, kuriuos įsteigė žy- 

gerai pasūdyti ir dar kartą padėti šaltai. Paskutinį kar- 
tą išplauti ir jei bus dar neganėtinai sūrus, pridėti dru- 
skos. Taip parengtas sviestas metus nepages. Sviestą 
sūdant neimkit smulkios druskos. Sviestui sūdyti gere- 
snė stambesnė druska. Ją reikia išplauti bent per du 
vandeniu, skardoje ar lėkštėje išdžiovinti ir tada, smul- 
kiai sutrynus vartoti. 


Kaip pažinti sviesto grynumas. 


Kad ištirti, ar svieste. nėra kokių nors priemai- 
šų, reikia įdėti trupinėlį į metalinį šaukštą ir pašildyti 
ant ugnies. Grynas sviestas greitai verda ir visiškai 
tyliai. Jei sviestas šnypščia ir spraga, tai rodo, kad 
jame yra kokių nors pigių priemaišų. 

Kitaip dar galima ištirti įstačius mažą indelį su 
sviestu į karštą vandenį. Grynas sviestas bus visuomet 
tyras, negrynas visuomet drumstas. 


Kaip apsaugoti dešras ir kumpius nuo pelėjimo 


Dešras ir kumpius galima apsaugoti nuo pelėsių 
arba pelėsius nuvalyti šiuo būdu: lėkštėje vandens 
ištirpinti tirštą druskos skiedinį ir juo ištrinti apipe- 
lėjusias dešras ar kumpius: pelėsiai tuojaus pranyks, 
o po kelių dienų nuvalyta mėsa apsitrauks smulkia 
druska, kuri apsaugos ją nuo tolimesnio pelėjimo. 


Kaip išvalyti dėmes kilimuose. 


Kad išnaikinti rašalo dėmes kilimuose, užpilama 
jas šlapia (drėgna) druska ir taip paliekama porai ar 
trims valandoms, paskui nušluostoma druska ir užpi- 
lama nauja. Po to dėmės visai išnyksta. Jei kilime yra 
riebalų dėmės, dedama ant jų pilką poperį ir per po- 
perį perleidžiama karštu prosu, kas iškarto panaikina 
visas riebalų dėmes. 


Kas daryti, kad stiklinės netrūkinėtų. 


Reikalinga ilgai ir gerai išvirinti stiklines aliejuje, 
paskui pamažu jas ataušinti. Į panašiu būdu paruoštas 

stiklines be baimės galima pilti karštą vandenį — jos 
nepliš. 


Taip galima išvengti sprogimo, ūmai įpilant kar- 
štą vandenį iki pat viršaus stiklinės, arba paliekant 
stiklinėje arbatinį šaukštelį. 

Plonos stiklinės geriau atlaiko karštį, negu storos. 

Plačiame Pasauly. 


Premieras Voldemaras Londone 


Šio mėn. 18 d. Lietuvos premieras ir užsienių 
reikalų ministeris, generalinio užs. reik. ministerijos 
seketoriaus lydimas išvyko Londonan. Prof. Voldema- 
ro kelionė nėra netikėtas dalykas, nes jį buvo numa- 
tyta jau per pereitų metų gruodžio mėn. Tautų Sąjun- 
gos Tarybos sesiją Ženevoj ir galutinai jį liko nustaty- 
ta įteikus naujam Anglijos pasiuntiniui Lietuvai p. Adi- 
sonui savo įgaliojimus. 

Prof. Voldemaras Londan atvyko gegužės mėn. 
mėn. 21 d. Prof. Voldemaras buve priimtas anglų užs. 
reik, min. Chamberlaino, su kuriuo turėjo pasikalbėji- 
mą Lietuvos Anglijos draugiškumo santykių pagilinimo 
reikalu. Min. Chamberlainas anglų parlamento rūmų 
salonuose Lietuvos premierui pagėrbti suruošė iškil- 
mingus pietus. 

Ketvirtadienį, šio mėn. 24 dieną prof. Voldema- 
ras bus priimtas Anglijos karaliaus. 


Vokiečių parlamento rinkimai, I 


Sekmadienį, šio mėn. 20 dieną ėjo rinkimai į vo- 
kiečių Reichstagą (seimą). Išviso balsų  paduota 
:0.592.442. Daugiausiai mandatų gavo socijaldemokra- 
tai — 152, toliau seka: vokiečių nacijonalistai — 73, 
centras (katalikai) — 63, Bavarijos liaudies partija 16, 
vokiečių liaudies partija (Stresemanno) — 51, demo- 
kratai — 25, ūkininkų partija — 23, Hitlerio partija 
(kaizerio šalininkai) — 12, komunistai — 54, krikščio- 
nys tautininkai — 10, kitos partijos gavo po kelis 


das Michel Bedarride su savo dviem broliais, turį net 
devyniasdešimts laipsnių. 

Svarbesnį vaidmenį masonų tarpė vaidina aukšte- 
sniųjų laipsnių masonai. Vienas pačių žymiųjų ir cha- 
rekteringųjų aukštosios masonijos laipsnių yra trisde- 
šimtasis laipsnis, vadinamas Kadošo kavalierium. Kelia- 
masis į Kadošo laipsnį masonas prisiekia savo vyriau- 
sybei visišką paklusnumą, ištikimumą, nors del to rei- 
kėtų ir mirti, pagaliau prisiekia su ginklų pagalba ko- 
voti su popiežium, griauti tikėjimą įvairiais prieinamais 
būdais, t. y. šmeižtais, melais, neteisingais liudymais, 
nužudymais ir t. t. Tatai kai kurie rašytojai Kadošo 
laipsnio masonus vadina stačiai žmogžudžiais. To lai- 
psnio masonas turįs rodyti kelią visiems žemesniems 
masonams. 

Viešai žinomas vyriausias masonų vadas ne vi- 
suomet yra faktinuoju masonų vadu. Dažnai pasitaiko, 
kad kokį labai aukštai visuomenėje pastatytą asmenį 
masonai paskelgia savo vyriausiuoju vadu dėliai pasi- 
puošimo, o tikruoju vyriausiuoju vadu, kurs tikrai valdo 
masoniją, yra viešai visuomenei nežinomas. 

Pati žymioji ir svarbioji masonų sąjunga yra Pran- 
cūzijoje, Ta sąjunga vadinas „Grand Orient de France“ 
(Prancūzijos Didieji Rytai). Ta sąjunga yra pati galin- 


goji Prancūzijos masonų įstaiga. Ji yra aukščiausioj 
Prancūzijos masonų mokytoja, įstatų ir įsakymų leidė- 
ja, vyriausia valdytoja ir teisėja. „Didžiųjų Rytų“ sąjun- 
gos visuotinis susirinkimas esti kartą per metus. Tas 
susirinkimas sprendžia visus vyriausius klausimus. Bet 
tikrieji minė tosios sąjungos valdytojai yra „Didžiųjų ` 
Rytų“ taryba, susidedanti iš trisdešimts trijų uoliausių 
masonų. Kiekvienas tos tarybos narys turi pasižadėti, 
kad nei jis pats, nei jo vaikai nesilaikys jokios religijos. 
Tą tarybą renka masonų sąjunga „Didieji Rytai“ per 
savo visuotinąjį susirinkimą. Ta taryba visuomet gyvena 
Paryžiuje. 

Neunberge (Šveicarijoj) 1900 met. tapo įsteigtas 
tarptautinis masonų biuras, Svarbesniuose klausimuose 
jis turi suvienyti viso pasaulio masonų veikimą. 

Masonai, norėdami turėti didesnės įtekmės į pa- 
saulio reikalų bėgį, stengiasi įtraukti į savo ložas kuo 
daugiau pačių žymiųjų žmonių, būtent valstybių prezi- 
dentų, ministerių, aukštųjų valdininkų, generolų, parla- 
mento atstovų, turtuolių, rašytojų, laikraštininkų, advo- 
katų, mokytojų, partijų vadų ir t. t. 


(B. d.). 

mandatus. Tautinės mažumos negavo nei vieno man- 
dato (pereitame Reichstage buvo du), nors už tautines 
mažumas buvo paduota 70,000 balsų, tačiau jie buvo 
labai susiskaldę. Tokiu būdu išeina, kad rinkimus lai- 
mėjo kairieji. 

Trūko baseinas su nuodų dujomis. 


Hamburgo uoste Scholzenbergo cheminėj fabri- 
koj plyšo baseinas su nuodų „phosgen“ dujomis. Tos 
dujos karo metu buvo naudojamos dujinėms granatoms 
dirbti. Pasesxmės esančios baisios. Arčiau esantieji žmo- 
nės krito be nuovokos ant žemės. Dirbusiųjų fabrike 
darbininkų tarpe kilo panika. Vėjo bangos dujas nune- 
šė Wilhelmsburgo link ir užnuodijo visą apylinkę. To- 
limesnės apylinkė tuojau buvo evakuotos. Žmonių au- 
kos dar nesuskaitytos. 


Lietuvių lenkų derybos. 


Pirmadienį, šio mėn. 21 dieną įvyko Varšuvoje 
ministerių prezidijumo rūmuose pirmas lietuvių lenkų 
ekonominės, susisiekimo ir tranzito komisijos posėdis. 
Posėdį atidarė lenkų delegacijos pirmininkas, kuris, 
priėmus dienotvarkę, pasakė kalbą, kurioje, pasveikinęs 
lietuvių delegacijos pirmininką ir narius, pareiškė, kad 
komisijos užduotis bus išrišti ekonominius, susisiekimo 
ir tranzito klausimus. Darbas tai būsiąs nelengvas, ta- 
čiau turėdamas omenyje, kad geri lenkų. delegacijos 
norai susitarti ras atbalsio ir lietuvių delegacijoje, turįs 
vilties, kad visi sunkumai būsią nugalėti. 

Į p. Szumlakowskio kalbą atsakė lietuvių delega- 
cijos pirmninkas d-ras Zaunius, kurioje pareiškė, kad 
lygiai su tokiais pat gerais norais, kaipir lenkų de- 
legacija, lietuvių delegacija dės visas pastangas, kad 
privedus derybas prie sekmingo galo. 

Po kalbų paskaityta tarybų reguliamino projektas, 
kuris abiejų pusių priimtas. Sekantis posėdis paskirta 
gegužės 22 dieną. 

Nepr. Lietuvoj. 


Tautos šventė. 


Šių metų Lietuvos Nepriklausomybės šventė ge- 
gužės 15 d. buvo švenčiama labai iškilmingai. Į Kauną 
privažiavo daug užsienio svečių, kelios lietuvių ekskur- 
sijos iš Amerikos, ir k. Iškilmės prasidėjo išvakarėse 
(gegužės 14 d.) Karo Muziejaus sodely. Čia buvo at- 
laikytos pamaldos už žuvusius del Lietuvos nepriklau- 
somybės, iškilmingai atidengta ir pašventinta laisvės 
statula. Pritaikintą iškilmėms kalbą pasakė Resp. Pre- 
zidentas p. A. Smetona. Ant žuvusių už nepriklauso- 
mybę kapo buvo uždėta virš 20 vainikų. Tą pačią die- 
ną vakare Vytauto kalne buvo suvaidinta misterija 
„Nuvainikuota Vaidelutė“. 

Gegužės 15 dieną iškilmės pradėta Aušros aikštėj 

' pamaldomis 10 val. ryto. Po pamaldų įvyko kariuome- 
nės, šaulių, skautų, ugnegesių ir dviratininkų paradai. 
Čia Valst. Prezidentas taip pat pasakė kalbą. Jam at- 
sakė visuomenės organizacijų vardu Universiteto rekt. 
p. M. Romeris. Vakare visose viešose vietose iškilmingi 
susirinkimai, o teatruose vaidinimai. Miestas puikiai iš- 
puoštas ir gausiai iliuminuotss. 


Nauji paskyrimai. 


Buvusis Lietuvos pasiuntinys Latvijai p. K. Bizau- 
skas paskirtas Lietuvos įgaliotiniu Londonan, o buv. 

užs. reik. min. generalinis sekretorius p. Balutis Lietu- 
vos įgaliotiniu Vašingtonan. P. K. Bizauskas jau išvyko 
Londonan, o p. Balutis vyksta Vašingtonan pirmomis 
birželio dienomis. 


Procesija iš Kauno Pažaislin, 


Nesenai Sovietų vyriausybė grąžino Lietuvai ste- 
buklingąjį Pažaislio Dievo Motynos paveikslą, kuri ru- 
sai evakuodamiesi buvo išvežę Rusijon. Paveikslas bu- 
vo atvežtas Kaunan ir per Šeštines po iškilmingų mišių 
su procesija nuneštas į Pažaislį. Procesija buvo labai 
iškilminga, dalyvavo joje vyriausybės ir visuomenės 
organizacijos atstovai, universiteto profesoriai, studentų 
korporacijos, profesinės draugijos, moksleiviai ir dide- 
deliausia minia maldininkų. Pažaisly J. E. Kauno Arkiv. 
Juozapas Skvireckis bažnyčios prieangy atlaikė pontifi- 
kalines mišias, kuriose dalyvavo ir Resp. prezidentas 
p. A. Smetona. Po mišių paveikslas buvo įneštas baž- 
nyčion. 

Tą paveikslą popiežius Aleksandras VII septynio- 
liktam šimtmetyje dovanojo Lietuvos Didžiajam Kancle- 
riui Pačiam, kad jis tą paveikslą parsivežtų į savo Ra- 
mybės kalną Kauno panemunėje, kur buvo įsteigęs 
Kamaldulų ordeno vienuolyną. Paveikslas buvo bran- 
gus, lygus aukščiausiems dailės pavyzdžiams. O Lietu- 
vai jis tapo brangesnis, kai juo imta aukštai kelti Mari- 
jos garbė, pritariant iš Jos visokių visokiausių malonių, 
ypač sveikatos. Pažaislio stebuklingasis Dievo Motynos 
paveikslas per pusantro šimto metų buvo, tikra to žo- 
džio prasme, Ligonių Sveikata. 


Lietuvių lenkų derybos. 


Sąryšy *su Nepriklausomybės iškilmėmis lietuvių 
lenkų derybos šio mėn. 12 d. buvo pertrauktos ir len- 
kų delegacija tą pačią dieną išvyko Varšuvon. 

Lenkų delegacija buvo atsivežusi du saugumo pa- 

to projektu, kuriuos patiekė lietuvių delegacijai. Pasi- 
kodė, kad saugumo paktai Lietuvai nepriimtini ir komi- 
rija juos peržiurėjusi atmetė. Lietuviai ruošia savo pro- 
sektus. 
4 Nuostolių atlyginimo subkomisija peržiūrėnėjo pa- 
Jtiektas Lietuvos nuostolių sąskaitas. Šios subkomisijos 
darbai palietė tiktai gen. Želigowskio padarytų nuosto- 
lių atlyginimo klausimą. Jokių kitų pasiulymų šioj sub- 
komisijoj nebuvo svarstoma, taip pat ir lenkai jokių 
savo kontreikalavimų neišstotė. 

Matyti, kad sąskaitos buvo tikrinamos labai skru- 
puliatiškai, kad „Liet. Aido.“ pranešimu, tikrinant vieną 
lietuvių patiektą sąskaitą lenkai atkreipė demėsį į tai, 
kad perbrangiai įkainuotas yra rašomasis stalas. Abi 
pusės ėmė derėtis. Po neilgų ginčių lietuviai sutiko ap- 
kainuoti stalą 200 litų pigiau. 

Vilniaus kronika. 


Lietuvių maldininkų procesija į Kalvariją 
per Sekmines. 


Seštadienį, gegužės mėnesį 26 dieną 8 val. rytą 
maldininkai atvažiuoja į Vilnių. Stoty juos pasitinka 
Sv. Kazimiero Draugijos atstovas; iš tenai eina pro 
Aušros Vartus į Šv. Mikalojaus bažnyčią. Prie Šv. Mi- 
kalojaus bažnyčios sužino nakvynei vietas. Nuo 4 val. 
Šv. Mikalojaus bažnyčioje galima atlikti išpažintį. Ge- 
gužinės pamaldos katedros bažnyčioje 6 val. 30 min, 
vakaro. 


8 "Anai 


Pirmąją Sekminių dieną, gegužės 27 dieną, 6 val. 
rytų maldininkai klauso šv. mišių Aušros Vartų ko: 
plyčioje; paskui renkasi prie šv. Mikalojaus bažnyčios, 
iš kur 8 val. rytą eina į Kalvariją. 

Antrąją Sekminių dieną, t. y. gegužės 28 d. val. 
rytą maldininkai klauso katedros bažnyšioje šv. mišių, 
kurias laikys J. E. vyskupas Michalkevič'ius; po misių 
bus lietuviškas pamokslas“ Po maldų bus. lankomi 
Vilniaus įdomuma. 


„Hromados“ byla pasibaigė. 


Ejusi Vilniuje apie trejetą mėnesių gudų organi- 
zacijos „Hromados“ byla, pagalios pasibaigė ir šio 
mėn., 22 d. paskelbta teismo sprendimas. Kaltinamųjų 
buvo 56. Iš jų apkaitinta 37 ir 19 išteisinta. Nubausti: 
buv. lenkų seimo atstovai Taraškiewičius, Rak- Michaj- 
Jowskis, Miotła ir Votošyn'as 12 metų sunkiųjų darbų 
kalėjimo, Bursiewicz'ius ir Okinczyc'as 8 m. sunkiųjų 
darbų kalėjimo,  Jakimowicz'ius,  Szuszkiewicz'ius, 
Poddubik'as, Szkodzicz'as, Gielda, Sawaūc'as ir Kali- 
nouski's po 6 metus sunk. d. kalėjimo, Potaperuk'as, 
Siniaka, Jakubczyk'as, Jefimowicz'ius, Šračka, Dragu- 
n'as, Kozicza, Eabunka ir Antonowicz'ius — po 5 m., 
Hočkowna, Balickis, Kolpak'as, Kot, Salyga, Szczy- 
glinskis, Nikiforowskis, Danitowiczi'ius, Bialomysz'as 
ir Zdaniuk'as — po 4 m., Potockis, Charkiewicz'ius ir 
Jankowskis — po 3 metus. Visiems įskaityta po vie- 
nus metus, išsėdėtus prieš teismą. 

Išteisintųjų skaičiuj pažymėtini; Ostroūskis, buv. 
gudų gimnazijos direktorias, Antanas Luckiewicz'ius 
ir pravoslavų dvasiškis Kowsz'as. 

Paskaičius teismo ssprendimą, kažin kas metęs 
į kaltinamuosius gėlėmis, o visi kaltinamieji tuo tarpu 
užgiedojo tautinį gudų himną. 


Tautos šventės minėjimas. 


Šių metų gegužės 15 dieną, kaipo Tautos Šventę 
minėjo ir Vilniaus lietuviai. Lietuvių Studentų Sąjun- 
ga tą dieną padarė iškilmingą savo susirinkimą Lietu- 
+ vių klube, į kurį pasikvietė nemaža svečių. Čia laikė 
paskaitą kun. K. Cibiras tema: „Lietuvos laimejimai 
per 10 Nepriklausomybės metų“. Po to ėjo koncerti- 
nė dalis, žaislai ir šokiai. 

Moksleiviai, mokytojai ir dalis visuomenės Ne- 
priklausomybės šventę apvaikščiojo Vytauto Didžiojo 
giminazijos salėje: Cia laikė paskaitą d-ras D. Alsei- 
ka. Ir vienur ir kitur publikos buvo gana daug. 


Lietuvių amatų mokyklos paroda. 


Liet. Labdarybės Draugijos amatų mokykla ren- 
gia savo mokinių darbų parodėlę prie Aušros vartų 
g. Nr. 12. Paroda bus atidaryta šeštadienį prieš Šek- 
mines ir tęsis ligi birželio mėn. 5 d. Paroda atidary- 
ta kasdien nuo 8 val. ryto iki 8 val. vakaro. 

Įvairenybės. 


Kaip aukštai lekioja paukščiai. Apie paukščių 
lekiojimo aukštumą padavė fon Sucanus tarptautiška- 
me zoologų suvažiavime Berlyne labai įdomių dav.- 
nių, paremtų skraidymo oru patyrimais. 

Skraidytojas Hergeseli iš Strasburgo laike vieno 
iš savo skraidymų sutiko arą aukštumoje 3000 metrų, 


Atsakomasis redaktorius ir leidėjas: P. Serafinavičius. 


gi kitą kartą pastebėjo du garniu aukštumoje 900 me- 
trų. Vieną kartą sutiktas 1000 metrų aukštumoje vie- 
versys, O kitą kartą pasirodė du juodvarniai, ar var- 
nos 1400 metrų aukštumoje. Vienok tai yra labai re- 
tos išimtys. Už 1000 metrų ribos sutinkami paukščiai 
labai retai, 400 metrų aukštumoje vis tiktai nedažnai, 
ir jau žemiau -00 metrų prasideda erdvė kur pilna la- 
kūnų. 

ja Viena vokiečių ornitologijos (plunksnuočių mo- 
kslo) draugija padarė keletą įdomių tyrimų, liečiančių 
paukščių skraidymo būdą žymesnėse aukštumose. 

Buvo imama su savimi į skraidomą pūslę (ba- 
lioną) balandžiai ir buvo išleidžiama aukštumoje tar- 
pe 900 ir 3000 metrų. Jeigu oras buvo giedras, ba- 
landžiai nusileisdavo žemyn tiesiai, gi jeigu rodėsi, 
kad apačioje yra rūkų debesys, kurie užstojo jiems 
matymo plotą žemėje, labai neramiai sukinėjosi apie 
skraidomą pūslę ir kaip tiktai surado bet kokį tarpą 
rūkuose, žaibo greitumu puolė pro tą tarpą žemėn. 

Tie patyrimai verčia manyti, kad paukščiai labai 
nenoriai lekia į didesnes aukštumas, t. y. kad bendrai 
imant, lekia iki tokios ribos, kuri yra jiems reika- 
lingu susipažinti su vietove. Susipažinti su vietove ge- 
riausia jie gali tokioje aukštumoje, iš kurios gerai 
mato žemės paviršių. 

Penkių dešimčių kilometrų atstume nuo gyvena- 
mos vietos buvo išleisti keli balandžiai. Oras buvo 
ūkanotas. Pirmas iš balandžių sugrįžo po 3 valandų, 
kitas valanda vėliau, gi likusieji atlėkė tiktai prieš va- 
karą, nors jie buvo išleisti tuo pačiu laiku. Pasirodė, 
kad tai pačiai kelionei atlikti balandžiai praleido maž- 
daug apie 45 minutes. 4 

Taigi yra manoma, kad susipažinimo su vietove 
atžvilgiu svarbiausią vaidmenį vaidina ne vadinamas 
instinktas (nujautimas), bet daugiau matymas. 


E 


JUOKAI. 


Vaistinėje. 


Jaunas provizorius, paėmęs už vaistus du auksinu ir 
penkis skatikus, pastebi, kad du auksinai netikri. Nusiminęs 
atsiprašinėja vaistinės savininką, jog nepastebėjęs ir tuo būdu 
padaręs jam nuostolių. i 

— Ar bent tie penki skatikai yra geri, — klausia vaisti- 
ninkas. 

— Geri. 

— Na, tai nėra ko nusiminti. Ir taip dar turime tris 
skatikus uždarbio, nes vaistai sau kainuoja du skatiku. 


— Mamyte. aš nekenčiu to Jonuko; taj biaurus, nepa- 
kenčiamas vaikas. z 

— Negalima taip sakyti, Stasiuk, juk Rašte Sventam pa- 
sakyta, kad visus reikia lygiai mylėti. 

— Tai tiesa, mamyte, bet kai Šventąjį Raštą rašė tai 
Jonuko pasauly dar nebuvo. 


Perdaug nori. 


— Žinai, kad ta Veronika vis tik be galo negraži. 

— Negraži? Iš tolo nieko sau. 

— Na, žinai perdaug jau tu nori. Tur būt norėtum, 
kad kiekvienu kartu ant Gedimino kalno lipčiau į ją žiūrėti. 


Nesigėdina, 


— Ir ne gėda tau vienoj klasėį tris metus sėdėti? 

— Aš čia jokios gėdos nematau. Mūsų lotynų kalbos 
mokytojas koks protingas žmogus, © kiek metų toj pačioj 
klasėj sėdi? Bene dvylikti?!. ir nesigėdina. 


Odbito w drukarni M. Latour'a, Wilno. 


